Foto’s: Dodetal styg ná verwoestende brandeFoto: AP Photo/Noah Berger Soek- en reddingspanne soek steeds deur die puin na moontlike oorlewendes en menslike oorskot te midde van die verwoestende veldbrande in Kalifornië in die VSA. Minstens 42 mense is reeds dood wat beteken dit is nou die dodelikste brand in die deelstaat se geskiedenis. Die dodetal sal verwagting verder styg aangesien dit nog nie duidelik is presies hoeveel mense vermis word nie. Die oorsaak van die verwoestende brande, wat deur veldbrande aan weerskante van die deelstaat veroorsaak is, word nog ondersoek. Menslike oorskot is onder meer in uitgebrande motors en in die smeulende puin van huise gevind. Meer as 8 000 brandbestryders spook steeds om die brande, wat meer as 7 000 strukture vernietig het, in bedwang te bring. Meer as 840 vierkante kilometer is deur die brandspoor vernietig met sterk windvlae wat die brande aanblaas. Pres. Donald Trump het intussen gesê hy het ŉ bespoedigde rampgebiedverklaring vir Kalifornië goedgekeur. Trump het Maandag gesê hy wil reageer om van die ongelooflike lyding te verlig. Die verklaring sal help om vir slagoffers berading te verkry en hulle by te staan met verblyf- en werkskwessies.